JUMAL KÕNELEB
Tere ja tere tulemast vaatama saadet "Jumal kõneleb".
Me jätkame juttu paljudele tuttava Psalmi 23 põhjal.
Seda nimetatakse karjase psalmiks.
Taavet kuulutab selles julgelt, et Issand on tema Karjane.
Seejärel ütleb ta, et tal pole millestki puudust.
Me kõik teame kindlasti, et puudus võib olla päris valus.
Paljudel on kindlasti ka täna valusaid olukordi -
majanduslikku puudust või tervise puudust,
puudu võib olla lähedane sõber või mida iganes muud.
Täna tahamegi süveneda sellesse.
Just sellesse puudusesse, mis võib olla väga valus.
Täna tahame ja meil on südames soov
siseneda sellesse puuduse teemasse.
Tahame närida sellest puudusest läbi.
Tahame siseneda puuduse teemasse meie enda elus.
Seal, kus meil on mingisugune puudus, seal on ka valu.
See on valus teema.
Täna läheme teadlikult otse selle teema sisse.
Täpselt nii nagu läheksime arsti juurde.
Issanda juurde minemine on veidi sarnane asi.
Me läheme meie ravija, tervekstegija, lohutaja ja aitaja juurde.
Kui mul on mingi haav, milles on mädane põletik,
siis see on peidus ja ma ei taha seda kellelegi näidata.
Kui lähen haavaga arsti juurde, siis esmalt arst teeb midagi.
Ta võtab varruka eest, avab ja toob asja valguse kätte.
Samamoodi toome meie asjad valguse kätte,
kui läheme Issanda juurde.
Kui toome need valgusesse, toome need Tema palge ette.
Siis Ta saab seda vaadata, Tema arm tulvab selle üle,
me laseme Ta Sõna kõnetada seda teemat
ja sel viisil see tervenemiseprotsess algab.
Just sellepärast on hea rääkida Taavetist.
Kuigi Taavet laulab ja ülistab, et Issand on tema Karjane
ja tal pole millegist puudust,
siis lugedes Taaveti elust, teame, et tal sageli puudus palju.
Ta oli vaenlaste poolt vaevatud, kuningas Saul tagakiusas teda kaua,
ta pidi põgenema ja elama koopas, kus vaevalt oli eriti mugav.
Ta koges ahistust ja kindlasti palju hirme.
Kõiges selles toob ta oma valu, kannatused ja vaeva Issandale.
Päris mitmed Psalmid ehk laulud
on tegelikud appihüüded Issanda poole,
milles Taavet toob siiralt selle mure Jumala ette.
Võime alati tuua oma mure, valu või puuduse Jumala ette.
Jumal näeb niikuinii kõike. Ta teab kõike, Ta näeb kõike.
Ükski haav ei ole Tema eest peidus. Mingi valu ei ole Tema eest varjul.
Ta tahab, et tooksime need siiralt Talle.
Nagu Taavet seda tegi.
Johannese evangeeliumis 15:1 ütleb Jeesus armsasti:
Mina olen tõeline viinapuu ja mu Isa on aednik.
Iga oksa minu küljes, mis ei kanna vilja, lõikab ta ära,
ja igaühte, mis kannab vilja, ta puhastab,
et see kannaks rohkem vilja."
Loen edasi salmist 3:
"Teie olete juba puhtad sõna tõttu, mida ma teile olen rääkinud."
Tema Sõna on asi, mis puhastab. Jumala Sõna puhastab.
Heebrealastele 4:12:
"Sest Jumala sõna on elav ja tõhus
ja vahedam kui ükski kaheterane mõõk
ning tungib läbi, kuni ta eraldab hinge ja vaimu, liigesed ja üdi,
ning on südame meelsuse ja kaalutluste hindaja."
Jumala Sõna puhastab. Jumala Sõna on kaheterane mõõk.
Jumala Sõna on nagu kirurgi skalpell - see lõikab.
Aga selle mõte on lõigata meie seest ära see asi,
mis meie elus haiget teeb.
Tema mõte on alati teha selle Sõna kaudu terveks
ja ravida midagi meie elus.
Laseme siis täna nendel sõnadel, mida Piibel räägib puuduse teemast
olla otsekui ravimiks.
Jumala Sõna on ravimiks kogu ihule.
Need on eluks sellele, kes need leiab.
Laseme Jumala Sõnal puhastada ja minna sellesse puudusesse
ning aidata, parandada ja tervendada meid puuduse teemal.
See on mulle oluline teema, sest kogu meie pere elab usust.
Ka kogu meie Agape keskus toimib usu najal.
Meil tuleb ette raskeid olukordi ja puudust.
Lähen nende asjadega alati Issanda ette.
Ma loen Sõna ja palvetan, kuni Issand räägib minuga.
Kuni Sõna hakkab mind kõnetama.
Kui mul pole Piiblit kaasas, kuulutan endale peast mõnda kohta.
Näiteks kirjast Filiplastele 4:19:
"Issand täidab kõik minu vajadused oma rikkust mööda."
Ma räägin ja kordan seda või loen, kuni see jõuab mulle kohale.
Tahan sellel teemal julgustada. Üks inimene vajas mu abi.
See on näide sellest,
kuidas Jumala kõne tervendab ja ravib.
Jumala kõnetus vabastab.
Ühel inimesel oli olnud väga traagiline lapsepõlv.
Ma ei räägi sellest rohkem, aga see oli tõesti raske lapsepõlv.
Paljud oleksid mõelnud,
et selline inimene vajab 50-aasta pikkust teraapiat,
et oleks üldse lootust terveneda.
Ütlesin talle, et ma pole küll mingi terapeut,
aga võin aidata leida lähedase suhte Jeesusega.
Seda ma oskan teha.
Ma aitasin teda ja me kohtusime paar korda.
Nendel kohtumistel ei keskendunud me sellele minevikule
ega rasketele valusatele asjadele, mida oleksime võinud käsitleda,
aga me läksime sellest edasi.
Ütlesin talle: "Kui sa leiad lähedase suhte Jeesusega,
õpid kuulama Tema häält ja loed Sõna nii, et see kõnetab sind,
siis ma luban sulle, et su elu muutub."
Kahe nädala pärast oli tema olukord hoopis teistsugune.
Ta koges, et kui Jumal kõnetab, siis see tervendab.
Kui Jumal kõnetab, siis see taastab terviku.
Korraga oli tema elus kalju, mis ei kõigu ega muutu.
Jumal on alati samasugune. Alati täis armastust ja armu.
Sõnum, mida ta kuulis,
kui hakkas harjutama Jumala hääle kuulamist
ja Piibli lugemist selliselt, et see kõnetas teda,
muutis ta kahe nädalaga täielikult.
Ahistus oli kadunud, masendus oli kadunud,
lootusetus oli kadunud.
Jumala Sõna tõesti tervendab.
Ta leidis sõbra, kes aitab ja on alati samasugune.
Ma olen täpselt samasugune.
Ma lähen alati Tema juurde, kuni saan rahu.
Ma töötasin varem koolipsühholoogina.
Siis vahetasin ametit
ja nüüd töötan koolis majandusala juhatajana.
Mõtlesin, et lõpuks ometi pääsen sellest tohutult suurest valust,
mida nägin psühholoogina töötades,
aga ma eksisin.
Märkasin rahaasjadega töötades,
et raha ja valu on teineteisega lähedalt seotud.
Seal, kus on toimetulekuraskused ja häda hakkama saamisega;
kus on katsumused majanduslikus valdkonnas,
siis see valu võib olla tohutu. See võib olla tapvalt valus.
See võib olla ahistav.
Jeesuse jüngritena me kohtume valuga.
Meie ülesanne selles on olla alati kuidagi lähedal,
olla valguseks ja tuua mingit lohutust Issandalt.
Mitte lihtsalt mingit suvalist.
Me võime tuua sellist, mis tõeliselt tervendab,
mitte lihtsalt kergelt lohutab. Halleluuja!
Räägi siis mulle neist kirjakohtadest, mida Piibel meile selleks annab.
Näiteks just rahaasjade kohta
tuli spontaanselt esile Filiplastele 4:19,
kus öeldakse nii armsasti: "Küll minu Jumal täidab..."
Kui kõik olukorrad on sellised, mis kisendavad puuduses ja hädas,
kisendavad ahistuses, aga Jumala Sõna ütleb:
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
Küll minu Jumal täidab...
Jumala Sõna on tõde. See on kalju.
See on tõde, mis on tugevam, kui kõik maailma olukorrad.
Jumala Sõna on kõik selle loonud ja hoiab seda kõike ülal.
See on suurem ja tugevam jõud, kui kõik muu.
Me süveneme sellesse ja usume seda;
hoiame sellest kinni nagu päästerõngast.
Olgu. Kõik mässab ja möllab mu ümber.
Kõik tundub lagunevat rusudeks,
aga ma ikkagi hoian sellest ühest kirjakohast kinni.
See on vägevam, kui olukorrad.
Me võime minna selle puudusega otse meie Taevase Isa sülle.
Selle puuduse keskel ma võin vaadata Teda.
Ma võin vaadata, milline Ta välja näeb.
Võin kasutada enda kujutlusvõimet
ja mõelda, kas mu taevasel Isal on millestki puudust?
Kas Tema käsi on liiga lühike aitamiseks?
Ma vaatan Teda, olen Temaga koos, viibin Ta juures
ja isegi pisut sellele mõeldes tean, et Tal ei ole millestki puudust.
Ta on armastus, Ta on mu Isa, Ta on alati minu lähedal.
Ta on loonud selle maailma. Ta on suurem, kui kõik mu vajadused.
Ta on suurem, kui kõik minu raskused.
Ta on alati minuga koos.
"Joy, ma ei hülga sind, ega jäta sind iialgi maha."
Juba sel hetkel, kui lasen sel minna veidi oma südamesse;
kui armastus saab tulla mu sisse ja minna otse sellesse puudusesse
nagu armastuse vesi, mis tulvab valusasse kohta,
siis Jumala armastus ja üliküllus saab voolata minu puuduse sisse
ja see juba tervendab. See juba ravib.
Kui mõtleme sellele kasvõi hetke, siis kindlasti märkad,
et su südame sees toimub muutus.
Hirm ja häda muutub rõõmuks ja sisse tuleb lootus.
Häda asemele tuleb lootus. Hirmu asemele tuleb usk ja usaldus.
See ongi usk.
Taavet laulab just sellest.
Ja kuigi ka tema sattus raskustesse, oli Jumal ikkagi samasugune.
Piibel on täis lugusid nii suurtest kangelastegudest,
kui ka inimestest, kes sattusid väga rasketesse olukordadesse.
See on nii olnud päris aslgusest peale.
Sellegipoolest on Jumal alati samasugune.
Meie usk toetub sellele.
Mitte olukordadele, mis tulevad ja lähevad.
Sellele, et kõigis neis olukordades ja hetkedes on Jumal ikka püsiv.
Nagu Tema Sõna püsib, nii püsib ka Ta ise.
Ta on alati samasugune.
Ta oli samasugune siis, kui Noa pidi minema perega laeva
ja tuli veeuputus.
Nad ei teadnud, mis tulevikus juhtuma hakkab.
Ta oli samasugune siis,
kui Aabraham teadis, mida Jumal tõotas.
Nende olukord oli võimatu -
nad Saaraga polnud bioloogiliselt enam võimelised lapsi saama.
See oli täiesti võimatu olukord.
Ta oli samasugune siis, kui Iiob kaotas kõik.
Ta kaotas kõik. Omandi, lapsed ja kõik muu.
Ta oli samasugune siis,
kui Joosep visati kaevu ning müüdi orjaks ja ta sattus vangi.
Ta oli samasugune kogu Iisraeli rahva jaoks,
kui nad olid Punase mere ja Egiptlaste sõjaväe vahel.
Ta oli samasugune, kui Jeesus oli surnud,
jüngrid olid kaotanud kogu lootuse ning istusid suletud uste taga peidus.
Ta oli samasugune,
kui Paulus teadis, et laev hukkub pärast mitut lootusetut merereisi.
Kõik need olid võimatud ja täiesti lootusetud olukorrad.
Tohutu häda, viletsus ja puudus ja ometi Jumal pööras kõik võiduks.
Ikkagi pööras Jumal kõik võiduks.
Noa pääses välja veeuputusest, Aabraham sai tõotatud poja,
Joosepist sai Egiptuse valitseja,
Pauluse laev hukkus, aga kogu meeskond pääses eluga.
Jeesus tõusis surnuist üles ja tuli läbi uste jüngrite juurde.
Ja kuidas lõppes Iiobi elulugu?
Ta sai kahekordselt tagasi kõik selle, mille ta oli kaotanud.
Tasub pidada meeles lugeda Iiobi elulugu lõpuni välja.
Psalm 128:1:
"Õnnis on igaüks, kes kardab Issandat..."
Õndsad oleme me kõik, kes me Teda armastame.
Õnnis on see, "kes käib tema teedel."
"Sa sööd siis oma käte vaevast..." See on tõotus meile.
"...sa oled õnnis ja su käsi käib hästi."
Issand tõotab, et kui käime ja elame koos Temaga,
siis meie käsi käib hästi. Sinu käsi käib hästi.
Lase sel sõnumil sööbida endaase - su käsi käib hästi.
Minu käsi käib hästi, sest Tema on koos minuga.
Ta tahab, et mu käsi käiks hästi.
Me tahame sind julgustada.
Kui oled sellises olukorras, et oled kaua kannatanud puuduses
ja see on tõeliselt valus, siis tea, et Jumal on ikka samasugune.
Jumal, kes päästis kõik need inimesed
ja kes on päästnud meid mitmeid kordi
Ta on aidanud meid nii mitu korda - Ta on samasugune.
Ta ei muutu ega tee isikute vahel vahet.
Sa ei pea üldse kartma.
Julgustan sind tooma oma valu Tema ette.
Näita seda Temale. Ta tahab sind julgustada.
Ta ei räägi lihtsalt lohutavaid sõnu. Ta ei saa valetada.
Kui Ta räägib ja julgustab, siis tea,
et Ta ka viib selle sõna täide ja viib sind võiduni.
5. Moosese raamat 28:13:
"Ja Issand paneb sind peaks ja mitte sabaks,
sa lähed ikka ülespoole, aga mitte allapoole,
kui sa kuulad Issanda, oma Jumala käske,
mida ma täna sind käsin pidada ja täita."
Issand tahab, et läheksin ülespoole, mitte allapoole.
Loen 5. Moosese raamatust 28:6:
"Õnnistatud oled sa tulles ja õnnistatud oled sa minnes."
Mina olen õnnistatud, sina oled õnnistatud.
Nii tulles, kui minnes.
Ta tahab, et me oleksime õnnistatud.
5. Moosese 28:11: "Ja Issand annab sulle külluses head."
Sa võid tunda, et asjad on ju hoopis vastupidi.
See ongi see kirurgi skalpell, mis otsekui lõikab.
"...külluses head su ihuvilja, karja kasvu ja maapinna saagi poolest
maal, mille Issand, su Jumal,
vandega su vanemaile on tõotanud sulle anda."
Halleluuja! Issand tahab meid tõesti õnnistada.
5. Moosese raamat 28:12:
"Issand avab sulle oma rikkaliku varaaida, taeva,
andes su maale vihma õigel ajal ja õnnistades kõiki su kätetöid."
Ta avab taevase varaaida. Taevas on Jeesuse kaudu avatud.
Miks see nii on? Et õnnistada meie kätetööd.
"...sina võid laenu anda paljudele rahvastele,
aga sa ise ei tarvitse laenata."
Need on ravimid ja seemned. Sõnad, mis lõikavad puuduse läbi.
Need toovad meile julguse, rõõmu ja ootuse.
Tahan julgustada ka selles osas, et kunagi ei ole liiga hilja.
Jumala jaoks pole kunagi liiga hilja.
Kunagi pole liiga hilja ka meie jaoks,
et tuua oma valusad asjad Tema juurde ja saada abi.
Kunagi pole liiga hilja.
Jumal julgustab sind ja tõstab sind üles.
Ära kunagi mõtle, et nüüd on liiga hilja,
et nüüd ma olen liiga palju kordi eksinud.
Keegi pole kunagi teinud liiga suuri vigu.
Jeesus on lepitanud juba kõik patud. Seega lihtsalt usu sellesse.
Tahame rõhutada - usu sellesse, mida Jumala Sõna ütleb.
Usu, et see käib täna sinu kohta.
Ta täidab ka imeliselt kõik sinu vajadused,
tehes seda oma armu rikkust mööda.
Lihtsalt usu ja tea,
et Ta on suurem, kui kõik sinu olukorrad.
Aamen.
Palvetame koos sinuga.
Aitäh, taevane Isa, et Sina näed kõike.
Miski ei ole Sinu eest peidetud.
Tänu, Issand, et võime täna tuua
kõik oma valud ja puudused, häda, vaeva ja ahastuse.
Tänu, et võime tulla Su juurde just sellistena nagu oleme.
Sa tead kõike, me ei pea midagi varjama.
Tänu, Taevaisa, et oled kõikidest olukordadest suurem.
Issand, me näeme Piiblist,
kuidas Sa päästsid mitmeid väga võimatutest olukordadest.
Issand, Sa oled võimatute olukordade Jumal.
Tänu, Issand, et võime tulla usus Su juurde
teades, et Sa kuuled ja Sa aitad.
Issand, tänu, et võime tulla rõõmu ja hõiskamisega Su palge ette.
Me teame, mida Sa oled lubanud oma Sõnas
ja me astume otse nende Su lubaduste sisse.
Me astume julgusega otse nendesse sõnadesse.
Me seisame nagu Taaveti sõjasangarid,
kes seisid põllulapil, mis oli täis läätsi.
Me seisame paigal ja see maalapp on meie.
Siin ma seisan, aitäh, Sulle, Issand.
Me täname Sind, Issand, et kõik Sinu oma kuulub ka meile.
Tänu, Issand, et praegusel hetkel Sa tõesti teed imesid
just selle meie puuduse osas, just seal, kus meil on katsumused.
Seal, kus meil on raskused.
Tänu, Issand, et Su inglid hakkavad tegutsema
ja teevad tööd.
Mu sees on suur pulbitsev rõõm!
Mõelda vaid, et vahevaip taeva ja maa vahelt
on katki rebenenud
ja ma ei pea kusagilt kaugelt vastuseid otsima.
Taeva ja maa looja on siin koos minuga.
Ma võin julgelt palvetada ja julgelt vastu võtta.
Ma võin julgelt paluda.
Tahaksin sind kuidagi raputada,
et saaksid rõõmsaks kõige selle keskel.
Raputame ennast usaldusse ja rõõmu, et saaksime tõesti käia lubadustes,
olla Jumala Sõna sees ja mitte vaadata paremale ja vasakule,
vaid rõõmustada selle üle, et imed on normaalsed kristlase elus.
Imedega täidetud elu on normaalne kristlase elu.
Issand, tahan kuulutada Sinu õnnistust kõikidele.
Issand, tänu, et Sinu õnnistus on rohkem kui lihtsalt sõna.
See on vägi, mis teeb edukaks, laseb korda minna ja tõstab.
See tõstab isegi surnuist üles.
Kui sul on äri, mis on surnud ja sa oled edutult üritanud,
siis ma kuulutan Jumala õnnistust sinu ellu ja kodusse.
Ma kuulutan õnnistust su laste üle, ma kuulutan õnnistust su abielu üle,
ma kuulutan õnnistust su töökohale ja kõige üle, mida sa teed.
Tänu, Issand, et Sinu õnnistus teeb rikkaks
ja murrab kogu needuse väe Jeesuse nimel.
Ma neän avatud uksi. Lahtisi uksi.
Ma kuulutan su ellu avatud uksi Jeesuse nimel.
Olgu tegu töökoha või õpingukohaga,
idee või võimalusega - olgu uksed avatud!
Avatud uksi Jeesuse nimel.
Sa võid julgelt hakata liikuma üks päev korraga
ja Issand avab uksi meie ees. Issand avab uksi.
Meie asutme edasi ja Tema avab uksed.
Meie liigume ja Ta avab uksed Jeesuse nimel.
Aamen. - Uks on lahti!
Kui soovid rohkem teada me töö kohta,
külasta meie kodulehekülge: www.kristillinenkoulu.org
Meil on veel vabu kohti lasteaias ja koolis.
Võid võtta julgelt ühendust ja mõelda eeloleva sügise peale.
Sealt võib tellida ka raamatuid,
mis aitavad sul leida lähedase suhte Jumalaga,
kes on kõige algus ja ots.
Jeesus tahab olla me kõigiga lähedane.
Me kõik võime õppida kuulama Tema häält
ja õppida Teda päriselt tundma.
Jeesus ütleb, et Tema lambad tunnevad Teda.
Nende sõnadega tahame sulle soovida
rikkalikku Jumala õnnistust.
Taganegu kogu masendus ja lootusetus
ja tea, et Jumal on koos sinuga.
Ta on alati suurem kui kõik olukorrad. Aamen.
Evangeeliumi levitamisega käib kaasas eriline rõõm.
Ma tahan, et ka sina saaksid seda rõõmu tunda.
Võid kogeda seda rõõmu toetades TV7 tööd.
Kui toetad TV7't,
oled osaline evangeeliumi levitamises kõikjale maailmas
just nagu Jeesus ütles.
"Levitage evangeeliumi kõike maailma!"
Võid helistada numbrile 900 1777 Kõne maksab Eestis 7 eurot.
Võid kasutada ka kontonumbreid, mida näed peatselt ekraanil.
Kõik, mida sellele kanalile annetad, läheb otse evangeeliumi levitamiseks.
Ole õnnistatud Jeesuse nimel! Aamen.
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin